Document ID: 31985R1201

NEUVOSTON ASETUS (ETY) N:o 1201/85,
annettu 7 päivänä toukokuuta 1985,
Algeriasta peräisin olevan oliiviöljyn tuonnista annetun asetuksen (ETY) N:o 1514/76 muuttamisesta (1984/1985)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 113 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(),
sekä katsoo, että
Euroopan talousyhteisön ja Algerian() välisen yhteistyösopimuksen 16 artiklassa ja liitteessä B määrätään yhteisöön tuotavan, yhteisen tullitariffin alanimikkeeseen 15.07 A I kuuluvan oliiviöljyn osalta ja edellyttäen, että Algeria kantaa vientimaksua, tähän öljyyn sovellettavaan tuontimaksuun tehtävästä kiinteämääräisestä vähennyksestä, joka on 0,60 ECUa 100 kilogrammalta, sekä samaan maksuun tehtävästä erityisen vientimaksun suuruisesta vähennyksestä, joka on kuitenkin enintään 12,09 ECUa 100 kilogrammalta edellä mainitussa artiklassa määrättynä alennuksena ja 12,09 ECUa 100 kilogrammalta edellä mainitussa liitteessä B määrättynä lisämääränä,
edellä mainittu sopimus on pantu täytäntöön asetuksella (ETY) N:o 1514/76(), sellaisena kuin se on viimeksi muutettuna asetuksella (ETY) N:o 663/84(),
sopimuspuolet ovat sopineet kirjeenvaihdolla lisämäärän vahvistamisesta 12,09 ECUksi 100 kilogrammalta 1 päivän marraskuuta 1984 ja 31 päivän lokakuuta 1985 väliseksi ajanjaksoksi, ja
tämän vuoksi olisi muutettava asetus (ETY) N:o 1514/76,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1514/76 1 artiklan ensimmäisen kohdan b alakohta seuraavasti:
"b) Algerian tästä öljystä kantaman erityisen vientimaksun suuruinen määrä, joka on kuitenkin enintään 12,09 ECUa 100 kilogrammalta ja johon lisätään 1 päivän marraskuuta 1984 ja 31päivän lokakuuta 1985 välisenä aikana 12,09 ECUa 100 kilogrammalta."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä toukokuuta 1985.

Labels: 3
2
18
17